मुख्यमंत्री ने आमसभा में किसानों को सोयाबीन पर पांच सौ रूपये प्रति क्विंटल बोनस दिये जाने की घोषणा की है। उन्होंने मुंगावली क्षेत्र में सभी घरों में बिजली कनेक्शन उपलब्ध कराने की घोषणा करते हुए कहा कि लोगों के छह हजार करोड़ रूपये के बिजली के बिल माफ कर दिये जायेंगे। मुख्यमंत्री ने मतदाताओं को प्रलोभन देते हुए यह भी कहा कि उन्हें पक्का मकान बनाकर दिया जायेगा। उन्होंने प्रसूताओं को चार हजार रूपये पूर्व में और बच्चे के जन्म के बाद 12 हजार रूपये देने की भी घोषणा की।